المغنية حياة صبرى مطربه مصريه. كانت تلميذة فنان الشعب سيد درويش الأولانية ، وشاركته غنا وبطولات مسرحياته الأولانيه وكان قابلها سنة 1918 فى صاله من صالات شارع عماد الدين فى القاهره. قدرت أنها تكسب رعاية سيد درويش وسجلت كتير من ألحانه على اسطوانات أوديون وبيضافون وميشيان، منها : "يا حلاوة ام اسماعيل" "عين الحسود" "ع النسوان ياسلام سلم " "يقطع فلان على علان" "ان الاوان" "يا مرحبا بك" "والله تستاهل يا قلبى" "مين زيى" "دا بقى ف مين" كانت بتفتن الجماهير وهيا بتقاسم سيد درويش غنا دويتو "على قد الليل ما يطول"، الي اتسجل بصوت سيد درويش وحياة صبري. و برضه لحن "السقايين" اللى هو من ألحانه فى مسرحية "ولو" اللى عرضتها فرقة نجيب الريحانى سنة 1918 واللى كتب كلماته الاديب بديع خيرى. "شركة أوديون للاسطوانات عازت سيد درويش يسجلها الاغنيه ديه مع منيره المهديه او فتحيه احمد او نعيمه المصريه، عشان هما اشهر من حياة صبري و صوتهم أقوى منها", بيقول "الخواجة ليفي" مدير الشركه ديه. سيد درويش خاض معركه مع شركه أوديون وصاحبها ليفي عشان فرضو حياة صبري تادي اللحن ده معاه.